ከድንበር ተጋሪ ጎሬቤቶቻችን ጋር በተስማማነዉ መሰረት የድንበር ማካለል ስራ እየተሰራ ነዉ- አምባሳደር ሸምሱዲን አህመድ
 ከድንበር ተጋሪ ጎሬቤቶቻችን ጋር በጋራ በተስማማማነው የድንበር ማካለል ስምምነት መሰረት ተፈጻሚ እንዲሆን እየተሰራ መሆኑ ተገለፀ፡፡ኢትዮጵያ ከጎረቤቶቿ ጋር በጋራ የመልማትና የመጠቀም የዲፕሎማሲ መርኋን አጠናክራ እንደምትቀጥል በኢፌዴሪ የውጭ ጉዳይ ሚኒስቴር የድንበርና ድንበር ተሻጋሪ ሀብቶች ጉዳዮች ዳይሬክተር ጄነራል  አምባሳደር ሸምሱዲን አህመድ 㙀አመልክተዋል፡፡እስካሁን ባለው ሁኔታም ኤርትራ ብቻ ስትቀር ከሌሎቹ የድንበር ተጋሪ ጎረቤቶቻችን ጋር በጋራ ስምምነታችን መሰረት ድንበር የማካለል እና ችካል የመቸከል ስራ ሲሰራ ቆይቷልም ብለዋል፡፡እንደ ዳይሬክተር ጄነራሉ ገለጻ በአሁን ወቅት የተወሰነ እድሳት የሚፈልጉ ችካሎችን የማደስና መልሶ የማጠንከር ስራ እየተሰራ ይገኛል፡፡ድንበር የሃገራቱ ኮሪደርና የህዝብ ለህዝብ መተሳሰሪያ ድልድይ እንዲሆን ድንበሮችን በጋራ የማልማትና በጋራ የመጠቀም ስራ ተጠናክሮ ይቀጥላል ብለዋል፡፡ከሃገራቱ ጋር የተጀመረው የድንበር ኮሚሽን ውይይትና ስብሰባ በሚያቀርባው እቅዶች መሰረት ስራዎች ተግባራዊ እንደሚሆኑም አምባሳደር ሸምሱዲን አስረድተዋል፡፡